projecte-aina/catalan_government_crawling huggingface dataset:
El Programa Europa amb els Ciutadans contribueix a difondre coneixement sobre la UE, la seva història i diversitat als ciutadans i impulsar la ciutadania europea alhora que millora les condicions per a la participació cívica i democràtica a escala de la Unió.
En la present convocatòria s'han obert 4 línies que es poden trobar a continuació:
Aquesta línia té l'objectiu de donar suport als projectes promocionats per parternariats i xarxes transnacionals que incloguin directament als ciutadans i els hi donin l'oportunitat de participar activament en el procés de presa de decisions de la Unió a àrees relacionades amb els objectius del programa.
Amb aquesta línia, les municipalitats i associacions que treballen conjuntament en un tema comú amb una perspectiva a llarg termini tenen l'oportunitat de desenvolupar xarxes de municipis per a fer la seva cooperació més sostenible.
Aquesta xarxa té una gran importància per a facilitar l'intercanvi de les bones pràctiques entre els participants.
La Unió Europea es fonamenta en valors com la llibertat, la democràcia i el respecte als drets humans.
Amb l'objectiu d'apreciar millor el seu significat és necessari recordar les memòries del passat per a poder construir el futur.
En aquest sentit la present línia finança activitats que reflexionin sobre la diversitat cultural europea i els valors comuns.
Els projectes poden reflexionar sobre les causes i conseqüències dels règims autoritaris i totalitaris a la història moderna d'Europa, altres moments referents de la història recent europea.
Aquesta mesura vol donar suport als projectes que reuneixen els pobles participants en un esdeveniment d'agermanament de pobles sobre temes relacionats amb els objectius del programa i tenint en consideració les prioritats multi anuals.
Els projectes han d'organitzar activitats durant 21 dies, que és la duració màxima de les accions.
Per tant, l'objectiu general és promoure la participació cívica en el procés de presa de decisions de la Unió i desenvolupar oportunitats per a la participació de la societat i voluntariats a escala de la UE.
El Parlament Europeu obrirà les portes durant el 29 i 30 de maig de 2020 a 9.000 joves de tota la Unió Europea per participar en la quarta edició de l' European Youth Event (EYE).
Aquest esdeveniment reuneix cada dos anys a milers de joves de tota la Unió Europea i d'altres països per compartir i donar forma a les seves idees sobre el futur d'Europa.
Aquesta feina culminarà amb l'elaboració de l'Informe EYE, un document que recollirà les preocupacions, somnis i perspectives de futur dels joves amb la finalitat de donar una visió més clara als diputats del Parlament Europeu.
Per a poder elaborar aquest informe es cerquen 8 periodistes amb un alt nivell d'anglès:
El contracte tindrà una durada de 5 mesos, de l'1 de febrer al 31 de juliol.
La remuneració per les 70h treballades constarà de 900 euros i inclourà els costos de les missions a Brussel·les (dos dies a l'abril) i Estrasburg (del 28 al 31 de maig) coberts pel Parlament Europeu.
Són elegibles els sol·licitants nacionals de la UE i cal tenir entre 18 i 30 anys.
Per a participar s'ha d'emplenar el formulari de sol·licitud i enviar un vídeo de 100 segons on expresseu la vostra motivació personal per a treballar en el projecte.
El Consell Europeu de Recerca (ERC) ha anunciat els guanyadors de la nova convocatòria de beques adreçades a promoure la recerca d'excel·lència a Europa.
Un total de 301 investigadors capdavanters rebran finançament per als seus treballs i equips, amb un pressupost conjunt de 600 milions d'euros.
Sis dels investigadors seleccionats estan desenvolupant la seva recerca a Catalunya en àmbits que van des de la ciència molecular fins a la recerca en primats, la recerca mèdica i les ciències socials.
Els investigadors seleccionats pertanyen a les següents institucions:
Les beques "Consolidator Grants" de l'ERC estan destinades a garantir que els millors investigadors europeus puguin fer carrera a la UE, alhora que també pretenen atraure talent per contribuir a l'excel·lència científica europea.
Per això estan destinades a investigadors de qualsevol nacionalitat que tinguin un historial científic consolidat (entre 7 i 10 anys d'experiència en recerca) i que hagin presentat una proposta de recerca d'alt nivell en qualsevol àmbit d'estudi, ja siguin ciències físiques, enginyeria, ciències de la vida, ciències socials o humanitats.
Els investigadors seleccionats reben fins a 2 milions d'euros per a un període de cinc anys.
El finançament permet cobrir fins al 100% del cost dels projectes (en funció dels casos), inclosa la contractació dels equips de treball.
Després de tres anys, la primera fase del projecte RELOS3 està a punt de finalitzar: en aquesta fase s'intercanvia el coneixement i tots els socis redacten un Pla d'Acció regional que defineixi els aprenentatges.
A la segona fase, que s'iniciarà el gener del 2020, s'mplementen aquests plans d'acció i es monitoritzen els avenços.
Per tal de fer els últims preparatius per a aquesta fita, es va celebrar recentment un seminari tècnic de dos dies a Groningen, Països Baixos.
Durant aquests dos dies, l'intercanvi mutu va continuar mitjançant la revisió dels socis, des de dins del projecte però també amb d'altres projectes Interreg Europe.
També es va aprendre sobre les lliçons de projectes de cooperació anteriors d'un consultor expert, qui va traslladarque la implicació dels principals grups d'interès i els responsables de decisió són essencials per mantenir l'impuls.
El taller va finalitzar amb una sessió conjunta amb el projecte germànic BeyondEDP, que va donar a conèixer els avanços als Països Baixos del Nord com ara el desenvolupament de Hydrogen Valley i RIS3 en general.
Catalunya és una de les regions mediterrànies d'Europa que impulsaran noves mesures de foment de l'ecoturisme dins de les seves àrees protegides.
En aquest sentit, el Departament de Territori i Sostenibilitat, mitjançant el Parc Natural de la Garrotxa, s'ha sumat al projecte europeu Interreg DestiMED PLUS, que invertirà fins al 2022 prop de 3,6 milions d'euros en desplegar accions de promoció del turisme sostenible en espais protegits de sis països.
L'objectiu és millorar la capacitat dels agents locals i regionals de la Mediterrània per incorporar el turisme i la conservació de la natura en les seves agendes.
Aquest projecte és hereu dels projectes ENI CBC MED MEET i Interreg MED DestiMED, que des del 2013 uneixen institucions, organismes i agents locals de 10 països de la Mediterrània per transformar aquesta àrea en una destinació viable d'ecoturisme, on l'activitat econòmica es beneficiï de la bellesa d'àrees i zones protegides.
El projecte, que ara s'inicia, suposarà una inversió del Departament de Territori i Sostenibilitat de prop de 77.500 euros, el 85% de la qual, a càrrec de fons europeus.
Servirà per a dissenyar accions pilot coordinades, mitjançant grups interdisciplinars, per a la promoció de l'ecoturisme sobretot al Parc Natural de la Garrotxa, amb paquets atractius que combinin la descoberta de la natura des de la vessant turística i mediambiental.
Així, es vol potenciar la consciència relativa a les bones pràctiques al voltant de l'ecoturisme a escala local.
El projecte també preveu dur a terme un estudi del càlcul de la petjada de carboni de les activitats turístiques en aquests àmbits, i fer balanç de les accions de sostenibilitat mediambiental, social i econòmiques que es posin en marxa.
Coordinat per la regió de la Lazio (Itàlia), també formen part del projecte la Fundació Universitària Balmes (Universitat de Vic), la Unió Internacional per a la Conservació de la Natura (UICN) – MED (Andalusia), la Conselleria de Medi Ambient i Ordenació del Territori d'Andalusia, la regió de Creta (Grècia), l'Agència per al Desenvolupament de la Regió del Sud de l'Egeu (Grècia), l'Agència Nacional d'Àrees Protegides d'Albània, la Conferència de les Regions Perifèriques Marítimes (Bretanya francesa), el Departament de medi ambient, conservació de la natura i política forestal de Sardenya (Itàlia), l'Agència de Turisme de Còrsega (França), i l'Institut de Turisme de Croàcia.
El passat 22 d'octubre, es va publicar la llista dels projectes seleccionat a la segona convocatòria del programa Interreg Med per a projectes horitzontals.
Els projectes seleccionats tenen l'objectiu de treballar sobre la promoció de la innovació i de la protecció dels recursos naturals i culturals a la regió mediterrània.
En aquesta ocasió, han resultat seleccionats vuit projectes a on hi participen nou entitats catalanes, tres d'elles com a líders dels projectes:
FED4FIRE+ és un projecte europeu finançat per l'Horizon 2020 iniciat el 2017 i que finalitzarà el 2021.
El projecte és la federació d'internet de banc de prova (testbed) d'internet de nova generació més gran del món, que proporciona instal·lacions obertes, accessibles i fiables que donen suport a comunitats i iniciatives àmplies a Europa, incloent-hi projectes de 5G PPP.
L'objectiu de la present convocatòria és fer que la infraestructura federada Fed4FIRE+ estigui disponible per a l'execució d'experiments innovadors per a investigadors tant d'organitzacions industrials (incloent-hi les pimes) com de recerca.
Tot i això, cal recalcar que la convocatòria està destinada a provar, implementar o optimitzar productes o serveis, més que a proposar o desenvolupar idees noves.
La temàtica dels experiments és "Cloud, big data i aprenentatge automàtic".
El pressupost màxim pels experiments grans de 100.000 euros i està previst finançar dos.
La duració de les accions serà de 10 mesos.
L'objecte d'aquesta convocatòria és el finançament de les actuacions de formació professional i adquisició de competències dirigides a directius i dirigents d'entitats associatives prioritàries de caràcter agroalimentari i supraautonòmic.
El finançament d'aquestes ajudes es realitzarà a través del Fons Espanyol de Garantia Agrària, essent un 80% provinent del FEADER i l'altre 20% del FEGA.
Els objectius de la formació són:
La convocatòria va dirigida a les entitats prestadores de formació.
L'ajuda cobrirà el 100% de les despeses subvencionables que s'hagin generat per l'actuació, dins dels següents límits:
Les sol·licituds d'ajuda es presentaran dins un termini de 25 dies a partir de l'endemà a la publicació del «BOE» núm. 296, de 10 de desembre de 2019.
L'Euroregió Pirineus Mediterrània (EPM) vol fomentar la creació de xarxes d'actors euroregionals en el sector de l'aigua.
El llançament d'aquesta Crida de Manifestació d'Interès (CMI) INTERCLUSTERING AIGUA forma part de la concreció de l'Estratègia Euroregional de la Innovació.
La crida té la finalitat de seleccionar 3 partenariats amb la capacitat d'obtenir fons europeus i posicionar l'EPM com una plataforma d'innovació de referència en aquest sector específic.
Els objectius de la present CMI són:
Es pot presentar qualsevol estructura pública o privada amb personalitat jurídica que tingui la seu dins del perímetre del territori euroregional pot ser soci beneficiari de l'ajuda.
Els projectes han de promoure la creació de grups de treball dins del territori de l'EPM, amb un mínim de:
En el Programa de desenvolupament rural de Catalunya 2014-2020, el Leader s'emmarca en l'objectiu o prioritat de fomentar el desenvolupament local de les zones rurals a través de la mesura 19 d'ajut al desenvolupament local participatiu dins el focus àrea 6B, referida al desenvolupament de les operacions següents: suport a les despeses preparatòries per a l'elaboració de les estratègies de desenvolupament local, la seva implementació en forma d'ajuts a projectes, el desenvolupament de projectes de cooperació entre grups d'acció local (d'ara endavant, GAL) i, finalment, les despeses d'animació i funcionament.
En aquest context, la present convocatòria d'ajuts, cofinançada pel FEADER, té la finalitat de fomentar la realització d'inversions que generin activitat econòmica per a l'aplicació de les estratègies de desenvolupament local proposades pels GAL i aprovades pel Departament d'Agricultura, Ramaderia, Pesca i Alimentació amb accions dirigides a:
L'import de l'ajut no pot ser superior a 100.000 euros per persona beneficiària, per projecte i per convocatòria.
El Comitè Econòmic i Social Europeu (CESE) ha publicat la present licitació amb l'objectiu de formar i reciclar anualment els membres del servei de lluita contra incendis, que pertany al CESE i al Comitè de les Regions (CDR).
Els tipus de formació previstos al contracte són:
La quantitat de participants prevista per a cada una de les formacions/reciclatges és de 15 persones.
Per a poder participar les entitats hauran de tindre un mínim de 4 formadors amb les competències necessàries per a impartir els cursos.
A més, hauran de tindre experiència professional d'almenys 3 anys.
El contracte tindrà una durada de 48 mesos.
Els dos topics següents s'inclouen dins de la convocatòria Intel·ligència artificial i tecnologies per digitalitzar la indústria i l'economia europees.
Aquesta convocatòria té l'objectiu d'assegurar la competitivitat europea a mitjà i llarg termini amb implicacions per al benestar general.
Amb els topics es vol aconseguir suport als negocis per desenvolupar les bases de la transformació digital, passant tant per la intel·ligència artificial i la robòtica com pel software i les tecnologies fotòniques.
Intel ·ligència artif icial p els proc essos de manufactura
Les tecnologies d'intel·ligència artificial haurien d'estar integrades amb les tecnologies avançades de manufactura per tal d'aprofitar al màxim el seu potencial a la indústria manufacturera.
Accions de recerca i innovació (RIA)
Accions de Suport i Coordinació (CSA): aquestes haurien d'incrementar el nivell de sincronització i cooperació d'intel·ligència artificial i les tecnologies relacionades amb la manufactura, amb més impacte global.
Pl ataforma d 'intel·ligència art ificial sota demanda
Els presents tòpics formen part de la convocatòria "Construint un Futur de Baixes Emissions i resistent al canvi climàtic: Bateries de Nova Generació", dins del programa d'activitats transversals de l'Horizon 2020.
Les bateries elèctriques tenen una capacitat tecnològica important per a permetre la transició cap a una societat de baixes emissions, mitjançant la integració d'energies renovables i netes fonts de la xarxa elèctrica i, en particular, a través de l'electrificació del transport.
A continuació trobareu un llistat dels tòpics que s'han obert en el marc d'aquesta convocatòria.
Pròxima generació i realització de bateries per a BEV i PHEV
Per accelerar la presa del mercat massiu de vehicles elèctrics de bateria (BEV) i híbrids endollables (PHEV), serà necessari augmentar la densitat de les bateries en termes de pes i d'espai per tal de millorar el rang i disminuir el pes.
A més, els temps de recàrrega més baixos dels BEV mitjançant la càrrega d'alta potència permetran viatjar a distàncies més llargues, imposant nous reptes a les necessitats de refrigeració.
Reducció del cost de les bateries llargues pel transport fluvial
Les bateries de transport fluvial poden arribar a ser deu vegades més cares que les d'automòbils de capacitats equivalents i aquest cost elevat representa una barrera important en el desplegament de vehicles fluvials híbrids i elèctrics.
Diversos factors contribueixen a la diferència de cost incloent-hi els processos de producció, les certificacions de seguretat, etc. El repte consisteix en aconseguir reduir substancialment el cost dels sistemes de bateries de transport fluvial.
Bateries de nova generació per a l'emmagatzematge d'energia estacionària
Les aplicacions estacionàries com les xarxes de serveis públics i els llocs industrials requereixen aplicacions d'emmagatzematge que puguin combinar l'alta potència i un ús elevat, passant per diversos cicles de càrrega al dia, amb una llarga vida útil i màxima seguretat.
A més, els futurs sistemes de bateries haurien de tenir una sostenibilitat òptima a tota la cadena de subministrament, inclosa la substitució de matèries primeres crítiques, segona vida i reciclatge.
Hibridització dels sistemes de bateria per a l'emmagatzematge d'energia estacionaria
Els sistemes de bateries híbrids poden proporcionar la possibilitat d'optimitzar les prestacions d'energia mitjançant la combinació de diferents tecnologies.
Aquests sistemes aconseguirien millors resultats comercials barrejant la contribució a diferents serveis i/o productes.
La present convocatòria encoratja estudiants de periodisme i joves periodistes a cobrir històries de polítiques regionals amb l'objectiu d'incrementar el coneixement sobre la Política Regional de la UE i combatre la desinformació.
A la present edició es podrà participar en els següents viatges:
Són sol·licitants elegibles aquelles persones que:
Els participants seleccionats cobriran els anteriors esdeveniments per la pàgina web d'InfoRegió i a les xarxes socials.
Si esteu interessats, únicament heu d'enviar un article d'entre 400 i 800 paraules en un tema relacionat amb el viatge periodístic que vulgueu atendre.
Els objectius de la present convocatòria del programa Erasmus+ són:
Les propostes només poden adreçar un dels temes prioritaris organitzats en els dos lots que s'exposen a continuació.
Prioritat 1: Educació i competències digitals
Els ciutadans de la UE necessiten competències i habilitats digitals per a no acabar econòmicament i socialment exclosos.
Actualment existeix un buit (gap) amb el 43% dels ciutadans de la UE amb nivells baixos de competències digitals i pocs progressos en els darrers anys.
A més, existeix una certa "divisió de competències digitals" a Europa amb grans diferències entre els països.
Prioritat 2: Aprenentatge i professors
La complexitat dels reptes socials actuals no només requereix l'educació de nou subjectes, sinó que també cerca pedagogies innovadores i efectives, aprenentatge efectiu i entorns d'aprenentatge orientats a proporcionar pensament crític i competències de futur.
La prioritat es centrarà en l'educació general obligatòria.
Prioritat 3: Mecanismes de finançament per a la millora de les qualificacions i la requalificació, incloent-hi els plans similars als Comptes d'Aprenentatge Individual
La finalitat és proporcionar a un petit grup d'estats membres l'oportunitat de provar la viabilitat de mecanismes de finançament que posarien ajuts a la disposició dels adults seguint la igualtat de condicions, per a permetre'ls continuar aprenent.
Prioritat 4: Polítiques i processos per a donar suport a la validació d'aprenentatge formal i informal, incloent-hi orientació efectiva
L'objectiu és donar suport als grups d'estats membres preparats per a portar les seves polítiques de validació a un altre nivell i provar la seva integració en una perspectiva estratègica coherent dels desenvolupaments i reconeixement de competències, coordinada amb sistemes d'educació i formació formal i preveient el seu impacte.
Les entitats elegibles per a participar són:
Tot i això, s'han de formar partenariats de 4 entitats que representin a 3 països del programa diferents.
La present licitació té l'objectiu de proporcionar assistència amb l'organització d'esdeveniments anuals a Europa en el marc del programa URBACT.
Els esdeveniments són uns dels elements principals de l'estratègia comunicativa d'URBACT, aquests ofereixen als funcionaris de la ciutat, experts, polítics i actors locals oportunitats per conèixer-se i intercanviar idees.
L'URBACT és un programa d'intercanvi europeu per al desenvolupament urbà sostenible i integrant i permet que les ciutats treballin conjuntament per a respondre a reptes urbans comuns.
La present convocatòria, cofinançada per l'EIDHR, té la finalitat de donar suport a la societat civil en la protecció i promoció de la democràcia, els drets humans i les llibertats fonamentals arreu del món.
La convocatòria es divideix en 3 lots:
L'objectiu principal és donar suport i apoderar a la societat civil a col·laborar amb les empreses i els inversors en la mitigació, prevenció i reparació d'impactes adversos de les activitats empresarials en els drets humans, i quan sigui necessari, exigir la seva responsabilitat.
Les accions han de ser implementades en els països menys desenvolupats i els de renta baixa i mitjana a Àfrica, Àsia i Amèrica Llatina.
A més, les accions han de tindre lloc en un mínim d'1 i un màxim de 3 països a la mateixa regió.
Lot 2: Lluita contra la tortura i altres tractaments il·legals
El present lot té l'objectiu específic de proporcionar suport als projectes de la societat civil contribuint a la prohibició i a la prevenció de la tortura, garantint la responsabilitat per la tortura i altres tractaments il·legals fora de la UE.
Les accions han de ser implementades en els països menys desenvolupats i els de renta baixa i mitjana i han de tindre lloc en un mínim d'1 i un màxim de 3 països a la mateixa regió.
Lot 3: Responsabilitat democràtica
La rendició de comptes, la transparència i l'accés a la informació són essencials per al bon govern, la base de les societats pacífiques i sostenibles.
És per això que la finalitat és millorar el paper que té la societat civil en la contribució a la responsabilitat democràtica, mitjançant mesures com fer el seguiment del treball de les institucions estatals, examinar la formulació i la implementació de polítiques públiques, controlar l'ús de la despesa pública, etc.
Les accions han d'implementar-se en almenys 15 països fora de la UE.
Poden participar les entitats o persones que no tinguin personalitat legal ni ànim de lucre i que siguin organitzacions no-governamentals de la societat civil.
El Comitè de Seguiment Conjunt del programa ENI CBC MED, en la reunió dels dies 4 i 5 de desembre de 2019, va aprovar la llista de propostes que passaran a la 2a fase de l'avaluació de la convocatòria de projectes estratègics.
En la 1a fase, les 198 propostes presentades es van sotmetre a l'avaluació de conformitat administrativa, d'acord als principis de rellevància i de qualitat del disseny.
En la 2a fase s'avaluarà la capacitat operativa i financera, l'eficàcia, sostenibilitat i la relació cost-eficàcia.
Les 42 propostes que han passat a la 2a fase suposen una demanda de contribució financera de l'ENI CBC MED de 131,5 M €, respecte el pressupost disponible de 68,5 M €.
Per tant, únicament es podran finançar les propostes més ben valorades.
La participació d'entitats catalanes en les propostes que passen a la 2a fase és destacada, tant com a beneficiaris i també com a socis.
La decisió final sobre les propostes aprovades per finançar està prevista de cara a 2020.
Durant el primer semestre de 2020 es preveu la publicació de la convocatòria de projectes de capitalització que té per objecte l'explotació i transferència dels resultats assolits.
El pressupost indicatiu previst per a aquesta convocatòria és de 11 M €.
Explicar des d'una vessant pràctica què són els obradors compartits, com es gestionen i la normativa que hi ha al darrere va ser un dels aspectes abordats a la Jornada Obradors compartits a la Catalunya Central que va tenir lloc el passat 3 de desembre a l'Escola Agrària de Manresa.
Un obrador compartit és un espai gestionat de forma col·lectiva on s'hi desenvolupa la transformació d'aliments o de productes primaris.
Pot estar enfocat a un sol tipus de producte com làctics o càrnics, o més diversificat com per exemple preparats d'origen vegetal.
La xerrada, organitzada per Consorci Leader de Desenvolupament Rural del Camp i l'Associació d'Iniciatives Rurals de Catalunya – ARCA, va voler ser un espai de trobada on compartir les necessitats i inquietuds de projectes agroecològics i/o d'elaboració que puguin estar interessats en formar part d'aquest projecte.
Durant la sessió es va presentar la "Guia d'obradors compartits", impulsada en el marc del projecte de cooperació "Start-up Rural", dins de l'acció Viverisme Sinèrgic.
Aquesta guia atén especialment els aspectes sanitaris i organitzatius d'un espai com aquest, i el rol de les administracions públiques per a dinamitzar-lo.
Aquest és un dels diferents actes i jornades organitzades pels grups LEADER amb l'objectiu de divulgar i donar a conèixer els projectes que realitzen en el marc de les seves estratègies de desenvolupament territorial.